|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024. gada 26. septembrī** |  **Nr. GND/2024/** |
|  |  **(protokols Nr. ; .p.)** |

**Par projekta “Mobilo plauktu iegāde Gulbenes novada bibliotēkas pakalpojumu pilnveidošanai” atbalstīšanu un līdzfinansējuma nodrošināšanu**

Izskatīts **Gulbenes novada bibliotēkas**, reģistrācijas Nr. 40900019325, juridiskā adrese: O. Kalpaka iela 60A, Gulbene, Gulbenes nov., LV-4401, 2024. gada 12. septembra iesniegums nr. BIBL/1.15/24/45 (Gulbenes novada pašvaldībā reģistrēts 2024.gada 12.septembrī, nr. GND/17.3/24/1795-G) ar lūgumu atbalstīt projekta “**Mobilo plauktu iegāde Gulbenes novada bibliotēkas pakalpojumu pilnveidošanai**” īstenošanu un līdzfinansējuma piešķiršanu. Līdz 2024.gada 14.oktobrim tiek plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 2.kārtas Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””.

Projekta ietvaros plānots iegādāties un uzstādīt pielāgotus mobilos plauktus Gulbenes novada bibliotēkas krātuvē, kas uzlabos resursu uzglabāšanas un pārvaldības efektivitāti.

Šī projekta realizācija ir būtiska, lai optimizētu krātuves telpas izmantošanu un palielinātu bibliotēkas kapacitāti uzglabāt daudzveidīgu literatūru un citus resursus. Mobilie plaukti nodrošinās efektīvāku grāmatu un materiālu organizēšanu, tādējādi uzlabojot bibliotekāro darbu un lietotāju piekļuvi informācijai. Saīsināsies apkalpošanas laiks, jo bibliotekāri ātrāk un vieglāk spēs atrast nepieciešamos materiālus, tā rezultātā uzlabosies lasītāju apkalpošanas kvalitāte.

Projekta īstenošana veicinās modernu un efektīvu Gulbenes novada bibliotēkas attīstību, nodrošinot ilgtspējīgāku informācijas pieejamību sabiedrībai.

Projekta plānotās attiecināmās izmaksas plānotas līdz **11918,50 EUR** (vienpadsmit tūkstoši deviņi simti astoņpadsmit *euro* piecdesmit centi), no tām 70% jeb 8342,95 EUR (astoņi tūkstoši trīs simti četrdesmit divi *euro* deviņdesmit pieci centi) – Eiropas Lauksaimniecības Fonda lauku attīstībai (ELFLA) finansējums un nepieciešams 30% jeb 3575,55 EUR (trīs tūkstoši pieci simti septiņdesmit pieci *euro* piecdesmit pieci centi) pašvaldības līdzfinansējums.

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4. panta pirmās daļas 5. punktu, kas nosaka, ka pašvaldībām autonomās funkcijas ir sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, un 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta “Mobilo plauktu iegāde Gulbenes novada bibliotēkas pakalpojumu pilnveidošanai” iesniegšanu biedrības “SATEKA” atklātā projektu konkursā.

2. Gulbenes novada pašvaldībai, projekta apstiprināšanas gadījumā, nodrošināt projekta īstenošanai līdzfinansējumu 30% apmērā no attiecināmajām izmaksām līdz 3575,55 EUR(trīs tūkstoši pieci simti septiņdesmit pieci *euro* piecdesmit pieci centi) no Gulbenes novada pašvaldības budžeta līdzekļiem.

Gulbenes novada pašvaldības domes priekšsēdētājs A.Caunītis